અખાત્રીજના બે મહિના પછી આવતો તેરા પર્વ ડાંગ જિલ્લાના આદિવાસીઓ માટેનો પ્રિય તહેવાર ગણવામાં આવે છે આની વિશેષતા એ છે કે ચોમાસાની શરૂઆતમાં પ્રથમ વરસાદ પડી ગયા પછી જંગલમાં આળુ નામના કંદને  લીલા રંગના સુંદર પાન આવે છે  અને પાંદડાં ઉપર આવતા જ તેને તોડી લેવામાં આવે છે આ  પાનને નેવ (નેવેદ્ય)  માનવામાં આવે છે અને નવું પાણી અને પૂજાની સામગ્રી લઈને ગામના ભગત અને ગ્રામજનો સાથે મળીને ગામના છેવાડે પાદરે જંગલમાં આવેલ નાગદેવ વાઘ દેવ સૂર્ય દેવ અને ચંદ્ર દેવની પૂજા કરી આળુના પાનનું શાક બનાવી પોતાના ઇષ્ટ દેવને ધરાવે છે.